

ООУ„ ВОЈДАН ЧЕРНОДРИНСКИ“-СКОПЈЕ

ЕТИЧКИ КОДЕКС

за наставниците и стручните соработници

ОСНОВНИ НАЧЕЛА

1. Овој кодекс е наменет за сите вработени во ООУ „Војдан Чернодрински “ - Скопје.
2. Кодексот ги дефинира правилата на однесување во училиштето кон кои треба да придржуваат сите вработени.
3. Овој кодекс е изготвен во согласност со моралните правила и норми на однесување, а воедно дава насоки за решавање на проблемите со кои се сретнуваат вработените.
4. Со применување на кодексот, вработените даваат полн придонес во подигнување на квалитетот на воспитно-образовниот процес и во градењето на позитивна работна клима и промовирање на училиштето.

ЗАКОНИТОСТ ВО РАБОТЕЊЕТО

Сите вработени се должни да го почитуваат и применуваат начелото на законитост во работата кое се заснова на следниве закони, прописи и правилници:

1. Закони и прописи на Р.С. Македонија со која е регулирана воспитно-образовната дејност;
2. Статутот на училиштето;
3. Сите други правилници, одлуки, нормативи и важечки акти изготвени од училиштето;
4. Да ги реализира и извршува одлуките и наредбите на раководниот орган;
5. Секој вработен е должен да овозможи непречена контрола и ревизија на неговото работење, како од внатрешни така и од надворешни овластени органи.

КОМУНИКАЦИЈА

1. Сите вработени се должни да се однесуваа професионално, чесно и непристрасно;
2. Воспитно-образовниот процес треба да претставува највисок императив во професионално однесување;
3. Не треба да постои дискриминација по однос на пол, раса, националност, социјален статус, политичко убедување, вера,интелектуална способност, имотна и општествена положба.
4. Во текот на своите секојдневни активности, вработените се должни да ги применуваат сите правила на пристојно однесување како што се:
* при решавање на проблемите да бидат мирни, сталожени и трпеливи без да користат навредливи зборови,
* да избегнуваат расправии, провокации и конфликти,
* да се воздржуваат од давање какви било изјави и информации од доверлив карактер за училиштето и дејноста.

ПРОФЕСИОНАЛНО ОДНЕСУВАЊЕ

1. Сите вработени се должни да се придржуваат кон одредбите на Куќниот ред;
2. Вработените се должни да ги извршуваат своите задачи стручно и компетентно;
3. Вработените се должни да ја почитуваат службената хиерархија во училиштето;
4. Сите вработени се должни да го чуваат имотот и средствата за работа;
5. Самоиницијативно да го подобруваат своето стручно знаење (обуки, семинари, проекти, трудови и др.)
6. Секој вработен е должен да го попурализира својот предмет и училиштето преку натпревари,трибини, јавни настапи и др.
7. Вработените не смеат да учествуваат во какви било активности што можат да му наштетат на угледот на училиштето;
8. Вработените во ниту еден случај не смеат да ја злоупотребуваат својата професија и работно место..
9. Вработените се должни пристојно да бидат облечени.

НАСТАВНИКОТ И ЧАСОТ

1. Навремено да го започне часот;
2. Редовно да го евидентира часот и отсутните ученици;
3. Да не дозволува нарушување на наставата со телефонски разговори и посети од надворешни лица;
4. Да овозможи поттикнувачка, позитивна и релаксирана атмосфера;
5. Да ги ангажира сите присутни ученици во согласност со нивните психофизички карактеристики и капацитети;
6. Да ги применува сите најсовремени наставни технологии.
7. Навремено и професионално да ги извршува и останатите должности во училиштето што опфаќаат воспитно – образовна и други видови професионална работа во училиштето.
8. Кон учениците да се однесуваа со почит , без дискриминација по однос на пол, раса, националност, социјален статус, политичко убедување, вера,интелектуална способност, имотна и општествена положба.

НАСТАВНИКОТ И СТРУЧНИТЕ СОРАБОТНИЦИ

1. Стручниот соработник кон учениците и вработените да се однесува како кон субјекти и соработници со примена на постапките кои се во духот на современите педагошко-психолошки текови и норми:
2. да има определени термини за работа со наставници и родители;
3. да ја почитува личноста на ученикот;
4. да се грижи за соработка со родителите непосредно и ефикасно;
5. професионално и чесно да се однесува кон секој ученик и родител;
6. да е праведен, хуман, објективен, непристрасен, одмерен и доследен; да го поттикнува интересот и ангажирањето на родителите во решавањето на проблемите со учениците;
7. при решавање на проблеми од личниот и семејниот живот да се води сметка за потполна професионална дискреција - во работата не смее да ги искажува своите политички, верски, расни убедувања;
8. во работата со учениците и родителите не смее да пројавува агресивност, нетолерантност, апатичност, депресивност, некомуникативност и слично.

ЗАВРШНИ ОДРЕДБИ

1. Овие барање и начела можат да се дополнуваат, прошируваат и усовршуваат.
2. Етичкиот кодекс го донесува Училишниот одбор.

 ПРЕТСЕДАТЕЛ НА УЧИЛИШЕН ОДБОР:

 Зоран Киткањ

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_